“กลุ่มการแพทย์”โบรกฯชี้กำไร Q3/61 ดีสุดของปีชู 3 หุ้นตัวท็อปน่าเก็บ!
“กลุ่มการแพทย์”โบรกฯชี้กำไร Q3/61 ดีสุดของปีชู 3 หุ้นตัวท็อปน่าเก็บ!
29 ส.ค. 2561

บล.ฟินันเซีย ไซรัส  ระบุในบทวิเคราะห์วันนี้(29ส.ค.) ว่า กลุ่มการแพทย์ แนวโน้มกำไรไตรมาส 3/61 คาดว่าจะเป็นไตรมาสที่ดีที่สุดของปีจากอานิสงส์ของ High Season อย่างไรก็ตามการเติบโตในแง่ เทียบช่วงเดียวกันของปีก่อนคาดว่าจะไม่สูงเท่ากับช่วง 1H18 เนื่องจากฐานใน 2H17 ที่เริ่มสูงทั้งกลุ่มผู้ป่วยเงินสดที่ฟื้นตัวและกลุ่มประกันสังคมที่ได้อานิสงส์จากการปรับเพิ่มเงินแล้ว
อย่างไรก็ตามคาดว่ายังเห็นการเติบโตในระดับที่แข็งแกร่งทั้งเทียบไตรมาสก่อนหน้า และเทียบช่วงเดียวกันของปีก่อนโดยปัจจัยหนุนหลักมาจากการบริโภคในประเทศที่เติบโตชัดเจน ซึ่งจะยังทำให้โรงพยาบาลที่มีฐานลูกค้าในประเทศเป็นหลักคาดว่ายังเติบโตได้เด่นกว่าโรงพยาบาลที่มีฐานลูกค้าต่างประเทศสูง
มองกำไรกลุ่มการแพทย์ในปี 2018 ยังคงแข็งแกร่งและเติบโตเร่งตัวขึ้นเป็น 15.4% เทียบช่วงเดียวกันของปีก่อนและยังคงน้ำหนักการลงทุน Overweight แนะนำซื้อ BDMS (ราคาเป้าหมาย 29 บาท) CHG (ราคาเป้าหมาย 2.70 บาท) และ EKH (ราคาเป้าหมาย 7 บาท)